Di temenḍawit, timura n tmazɣa ttwaḥsabent d tiɛrabin, d tinselmin. Tasertit tasnalsant d tdelsant i yettwaḍefren di tmura-agi seg tmunent-nsent, d tasertit n uɛerrab. Tamaziɣt ur tesɛi ara amkan la deg uɣmis, la deg uxeddim n tsuddut (institution). Mi ara yilli yinaw d unṣib yeqqar-d ayen yellan, yettbeggin-d akken ilaq yiwen seg yeswiyen-is igejdanen : ad asksen aqaru (ad d-ksen ixef) i temnaḍt yettmeslayen s tmaziɣt, ɣer ɣur-sen ma yella llant aṭas n tutlayin deg yiwet n tmurt, yettawi-d lebla i tdukli-is, yezmer ad tyebḍu. Tidukli tadelsant tbennu tamurt.